கேள்வி: யுஜினி கிளார்க் என்பது என்ன?
பதில்: File:Eugenie Clark.jpg யுஜினி கிளார்க் (Eugenie Clark மே 4, 1922 – பெப்ரவரி 25, 2015)) என்பவர் ஒரு அறிவியலாளர், ஆராய்ச்சியாளர், கண்டுபிடிப்பாளர், மீனியலாளர், எழுத்தாளர், ஆசிரியர், பயிற்சியாளர் என பன்முகம் கொண்டவர். 'சுறாப்பெண்' என்ற பெயர் பெற்றவர். 1975ல், ஸ்டீவன் ஸ்பில்பேர்க் இயக்கிய ‘ஜாஸ்’ படத்தைப் பார்த்தவர் பலருக்கும், ‘சுறாக்கள் என்றாலே பயங்கரமானவை, ஆட்கொல்லிகள்’ என்ற மூட நம்பிக்கை பரவியது. அது எவ்வளவு முட்டாள் தனமானது என்பதையும், சுறாக்கள் எப்படிப்பட்ட சிறப்பியல்புகளைக் கொண்டன என்பதையும் பற்றி 'சுறாக்கள் சிறப்புகளும், தவறான புரிதல்களும்' என்ற கட்டுரையை நேசனல் ஜியாகரபிக் இதழில் எழுதினார். இரண்டாம் உலகப் போர் பின்னர் ஆண்களே ஆதிக்கம் செலுத்திக்கொண்டிருந்த கடல் உயிரியலில் யூஜினியும் சில்வியா இயர்லும் பெண் கடல் உயிரியலாளர்களுக்கு முன்மாதிரியாக உருவானார்கள்.
கேள்வி: யுஜினி கிளார்க் - பணிகள் பற்றி விளக்கவும்.
பதில்: கடலியல் ஆய்வாளரிடம் உதவியாளராக வேலை செய்தார் யுஜினி. 1950ல், முனைவர் பட்டம் பெற்றார். கல்வி உதவித்தொகை மூலம் எகிப்து சென்றார். 10 மாதங்கள் செங்கடல் ஆராய்ச்சி செய்தார். 300 மீன்களின் மாதிரிகளைச் சேகரித்தார். அதில் 3 மீன்கள் புதிதாகக் கண்டறியப்பட்டவை யுஜினியின் கண்டுபிடிப்பைப் பாராட்டி, ‘ஃபிஷ் லேடி’ என்று தலைப்பிட்டு பத்திரிகைகளில் செய்திகள் வெளியாகின. 1953இல் தன் முதல்கட்ட ஆராய்ச்சி அனுபவங்களின் அடிப்படையில் எழுதிய 'லேடி வித் எ ஸ்பியர்' புத்தகம் சர்வதேச அளவில் விற்பனையில் சாதனைபடைத்து. பல மொழிகளில் மொழிபெயர்க்கப்பட்டது. பின்னர் 1969 இல் எழுதிய 'தி லேடி அண்ட் தி ஷார்க்ஸ்' புத்தகத்தில் சுறாவின் பழக்கவழக்கங்களையும், கடல் வாழ்கையையும் விவரித்து எழுதினார்.